CELEX: 52004PC0741
Language: lv
Date: 2004-11-09
Title: Priekšlikums Padomes regulaI ar ko galīgo antidempinga maksājumu piemēro par Ķīnas Tautas Republikas izcelsmes noteiktiem gredzenveida mehānismiem

Avis juridique important

|

52004PC0741

Priekšlikums Padomes regulaI ar ko galīgo antidempinga maksājumu piemēro par Ķīnas Tautas Republikas izcelsmes noteiktiem gredzenveida mehānismiem  /* COM/2004/0741 galīgā redakcija */  

Briselē, 9.11.2004COM(2004) 741 galīgā redakcijaPriekšlikumsPADOMES REGULAIar ko galīgo antidempinga maksājumu piemēro par Ķīnas Tautas Republikas izcelsmes noteiktiem gredzenveida mehānismiem(iesniegusi Komisija)PASKAIDROJUMA RAKSTS2002. gada 24. janvārī Komisija uzsāka beigu termiņa pārskatīšanu antidempinga maksājumiem par Ķīnas Tautas Republikas izcelsmes noteiktiem gredzenveida mehānismiem.Pievienotais Padomes Regulas priekšlikums ir sagatavots, lai izvairītos no atkārtota dempinga maksājumu atcelšanas gadījumā, kas, savukārt, apliecina, ka noteiktie antidempinga maksājumi nedarbojas pretēji Kopienas interesēm un ir attaisnojami attiecībā uz Ķīnas Tautas Republiku.2004. gada 22. jūlijā pēc apspriešanās ar padomdevēju komiteju priekšlikums ir apstiprināts ar balsu vairākumu.Tādējādi Padomei tiek ierosināts pieņemt pievienoto Regulas priekšlikumu, tiklīdz šī regula ir stājusies spēkā, tā ir jāpublicē Eiropas Savienības Oficiālajā Vēstnesī.PriekšlikumsPADOMES REGULAIar ko galīgo antidempinga maksājumu piemēro par Ķīnas Tautas Republikas izcelsmes noteiktiem gredzenveida mehānismiemEIROPAS SAVIENĪBAS PADOME,ņemot vērā Eiropas Savienības dibināšanas līgumu,ņemot vērā Padomes 1995. gada 22. decembra (EK) Regulu Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis [1] ("pamatregula"), un jo īpaši tās 11. panta 2. punktu,ņemot vērā priekšlikumu, ko Komisija iesniegusi pēc apspriešanās ar padomdevēju komiteju,tā kāA. PROCEDŪRA1. Spēkā esošie pasākumi(1) 1997. gada janvārī ar Padomes (EK) Regulu Nr. 119/97[2] tika piemērots galīgais antidempinga maksājums par, cita starpā, Ķīnas Tautas Republikas ("ĶTR" vai "iesaistītā valsts") izcelsmes noteiktiem gredzenveida mehānismiem ("GM"). Obligāto antidempinga maksājumu apjoms, kas piemērojams neto, ārpus Kopienas teritorijas brīvi noteiktajai cenai pirms maksājuma atskaitīšanas visām uzņēmuma World Wide Stationery Mfg ("WWS"), uz ko tika attiecināti īpaši noteikumi, ražotajām precēm bija 32,5 %, un visu pārējo ĶTR uzņēmumu ražotajām precēm obligāto antidempinga maksājumu apjoms bija 39,4 %. Šīs antidempinga maksājumu apjoms bija jāpiemēro visiem GM, kuru gredzenu skaits nav 17 un 23 (TARIC kodi: 8305 10 00 11, 8305 10 00 12 un 8305 10 00 19), turpretī, 17 un 23 gredzenu GM importam (TARIC kodi: 8305 10 00 21, 8305 10 00 22 un 8305 10 00 29) tika piemērots antidempinga maksājuma apjoms, kas vienāds ar starpību starp minimālo importa cenu ("MIC") 325 eiro apmērā uz 1000 vienībām un ārpus Kopienas teritorijas brīvi noteikto cenu pirms antidempinga maksājuma atskaitīšanas, ja pēdējā summa ir mazāka nekā MIC.(2) 2000. gada septembrī saskaņā ar pamatregulas 12. panta paredzēto prasības iesniegšanas iespēju par iepriekš minēto antidempinga maksājumu antiabsorbcijas pārskatīšanu, antidempinga maksājumu apjoms tiem GM, kas nav 17 un 23 gredzenu mehānismi (TARIC kodi: 8305 10 00 11, 8305 10 00 12 un 8305 10 00 19), tika pārskatīts, ar Padomes Regulu (EK) Nr. 2100/2000[3] palielinot līdz 51,2 % WWS precēm un līdz 78,8 % visu pārējo ĶTR uzņēmumu precēm.(3) No 2002. gada jūnija ir spēkā antidempinga un kompensācijas maksājumi attiecībā uz Indonēzijas izcelsmes GM. Maksājumi, kas šobrīd netiek pārskatīti, ir attiecīgi noteikti ar Padomes 2002. gada 4. jūnija Regulu (EK) Nr. 976/2002 un Nr. 977/2002[4].(4) Pēc izmeklēšanas, kas tika veikta par iespējamiem Padomes (EK) Regulā Nr. 119/97 noteikto Vjetnamas izcelsmes GM antidempinga pasākumu likumpārkāpumiem, ar Padomes (EK) Regulu Nr. 1208/2004[5] antidempinga maksājums tika paplašināts, piemērojot to Vjetnamas izcelsmes precēm.(5) 2004. gada aprīlī tika uzsākta izmeklēšana[6] par iespējamu Padomes (EK) Regulā Nr. 119/97 noteikto antidempinga maksājumu apiešanu, ievedot no Taizemes nosūtītus GM.(6) Abas divos iepriekšējos punktos minētās izmeklēšanas tika veiktas neatkarīgi no pašreizējās izmeklēšanas rezultātiem.2. Pārskatīšanas prasība(7) Pēc brīdinājuma publicēšanas par noteiktu ĶTR izcelsmes GM importam piemērojamu spēkā esošo antidempinga pasākumu termiņa beigām[7] saskaņā ar pamatregulas 11. panta 2. punktu 2001. gada 23. oktobrī Komisija saņēma prasību par šo pasākumu pārskatīšanu.(8) Prasību iesniedza divi Kopienas teritorijā darbojošies ražotāji - Koloman Handler AG un Krause Ringbuchtechnik GmbH ("pieteicēji"), kas ir lielākie GM importētāji uz Kopienu. Prasība tika pieteikta, pamatojoties uz to, ka pasākumu termiņa beigšanās visticamāk izraisīs lielāku ĶTR izcelsmes importa preču dempingu.(9) Pēc konsultēšanās ar padomdevēju komiteju Komisija nolēma, ka eksistē pietiekami pierādījumi, lai uzsāktu pārskatīšanu saskaņā ar pamatregulas 11. panta 2. punktu, Komisija uzsāka pārskatīšanu[8].3. Izmeklēšana(a) Procedūra(10) Komisija oficiāli ir informējusi eksporta ražotājus, importētājus un citas saskaņā ar pieejamo informāciju ieinteresētās puses, prasību pieteikušos eksportētājvalstu pārstāvjus un ražotājus Kopienas iekšienē un pārējos zināmos ražotājus Kopienas iekšienē par beigu termiņa pārskatīšanas uzsākšanu. Ieinteresētām pusēm tika dota iespēja rakstveidā darīt zināmu savu viedokli un pieprasīt noklausīšanos paziņojumā noteiktajā pārskatīšanas uzsākšanas termiņā.(11) Visām pusēm, kas iepriekš minētajā termiņā šādu pieprasījumu bija iesniegušas un kas bija uzrādījušas īpašus noklausīšanās iemeslus, tika piedāvāta iespēja tikt uzklausītām.(12) Aptauja tika veikta gan visu par pārskatīšanas uzsākšanu oficiāli informēto pušu vidū gan arī to pušu vidū, kas piedalīšanos šādā aptaujā pieprasīja paziņojumā noteiktajā pārskatīšanas uzsākšanas termiņā. Bez tam anketa tika nosūtīta arī vienam Indijas (analoga valsts) ražotājam.(13) Aptaujas anketas tika saņemtas atpakaļ no abiem prasības pieteicējiem, kas ir ražotāji Kopienas iekšienē, kā arī no viena iesaistītās valsts eksporta ražotāja un no diviem savstarpēji nesaistītiem importa ražotājiem Kopienas iekšienē.(14) Visas iesaistītās puses tika informētas par būtiskiem faktiem un apsvērumiem, pamatojoties uz kuriem, tika paredzēts ieteikt obligāto antidempinga maksājumu piemērošanu. Noteiktā laika periodā pēc informācijas atklāšanas tās drīkstēja izteikt protestu. Pušu komentāri tika apsvērti un, ja iespējams, atklātajās nepilnībās tika izdarīti attiecīgi grozījumi.(b) Ieinteresētās puses un uzņēmumu pārbaudes(15) Tika iegūta un pārbaudīta visa nepieciešamā informācija par iespējamu dempinga turpināšanos vai atkārtošanos un kaitniecību Kopienas interesēm. Pārbaudes tika īstenotas šādos uzņēmumos:(i) Prasības pieteicēji Kopienas iekšienē- Krause Ringbuchtechnik GmbH, Espelkampa, Vācija,- SX Bürowaren Produktions- und Handels GmbH (līdz 2001. gada novembrim viņu GM tika ražoti uzņēmumā Koloman Handler AG, Vīne, Austrija (skatīt 50. apsvērumu);(ii) Eksportētājvalsts ražotāji- World Wide Stationery Mfg, Honkonga, ĶTR;(iii) Analogās valsts ražotāji- Tocheunglee Stationery Manufacturing Co, Šenaja, Indija;(iv) Savstarpēji nesaistīti importētājuzņēmumi Kopienas iekšienē- Bensons International Systems B.V., Utrehta, Nīderlande.(c) Izmeklēšanas periods(16) Izmeklēšana par iespējamu dempinga turpināšanos vai atkārtošanos ilga no 2001. gada 1. janvāra līdz 2001. gada 31. decembrim ("izmeklēšanas periods" vai "IP"). Izmeklēšana par iespējamu dempinga turpināšanos vai kaitējumu Kopienas interesēm ilga no 1998. gada 1. janvāra līdz IP beigām ("attiecīgais periods").B. KVALIFICĒJAMĀS PRECES UN LĪDZĪGAS PRECES1. Kvalificējamās preces(17) Kvalificējamās preces ir tās pašas preces, par kurām sākotnēji tika veikta izmeklēšana, t.i., atsevišķi gredzenveida mehānismi, kas izgatavoti no divām taisnstūrveida tērauda plāksnēm vai stieplēm ar vismaz četriem pusgredzeniem, kas izgatavoti no mehānismiem piestiprinātas tērauda stieples un kurus satur tērauda virsma. Tos var atvērt vai nu, atvelkot pusriņķus vienu no otra nost, vai arī ar šim mehānismam piestiprināta neliela tērauda atsperes mehānisma palīdzību. Gredzenu formas ir dažādas, visbiežāk izmantotās ir apaļās vai D-veida. GM pašlaik tiek klasificēti ar KN (klasifikācijas numuri), kas lielāki par ex 8305 10 00 (TARIC kodi: 8305 10 00 11, 8305 10 00 12 un 8305 10 00 19 mehānismiem, kas nav ar 17 un 23 gredzeniem, un TARIC kodi: 8305 10 00 21, 8305 10 00 22 un 8305 10 00 29 mehānismiem, kuriem ir 17 un 23 riņķi). Sviras loka mehānismi ("SLM"), kas tiek klasificēti ar tādiem pašiem KN numuriem, šinī izmeklēšanā neietilpst.(18) GM lieto papīra, kartona un plastikāta pārklājumu mapju, prezentācijas un citu mapju iesiešanai.(19) IP laikā Kopienas teritorijā tika iztirgots liels skaits dažādu veidu GM. Atšķirības starp šiem veidiem tika noteiktas, vadoties no pamatnes platuma, mehānisma veida, gredzenu skaita, atvēršanas sistēmas veida, nominālās papīra ietilpības, gredzenu diametra, formas, garuma un izvietojuma. Ņemot vērā to, ka gandrīz visiem GM veidiem ir vienādi galvenie fiziskās un tehniskās īpašības, kā arī, zināmā mērā, tie ir savstarpēji aizvietojami, tika noteikts, ka šajā tiesas procesā visi GM veido vienu vienotu preci.2. Līdzīgas preces(20) Tika atklāts, ka analogās valsts (Indija) vietējā tirgū ražotiem un tirgotiem GM un tiem GM, kas uz Kopienu tika eksportēti no ĶTR, galvenokārt bija vienādas fiziskās un tehniskās īpašības un lietošanas veidi.(21) Tika arī atklāts, ka Kopienas importēto ĶTR izcelsmes GM un Kopienas teritorijā ražoto un Kopienas tirgū tirgoto GM galvenās fiziskās un tehniskās īpašības un lietošanas veidi neatšķiras.(22) Tādējādi tika secināts, ka analogās valsts vietējā tirgū ražotie un tirgotie GM, Kopienas importētie ĶTR izcelsmes GM un Kopienas teritorijā ražotie un Kopienas tirgū tirgotie GM ir līdzīgas preces nozīmē, kas aprakstīta pamatregulas 1. panta 4. punktā.C. IESPĒJAMĀ DEMPINGA TURPINĀŠANĀS VAI ATKĀRTOŠANĀS(23) Saskaņā ar pamatregulas 11. panta 2. punktu tika pārbaudīts, vai esošo maksājumu termiņa beigšanās izraisīs iespējamu dempinga turpināšanos vai atkārtošanos.1. Sākotnējās piezīmes(24) No sūdzībā nosauktajiem trim Ķīnas eksporta ražotājiem tikai WWS, kam tika nodrošināti individuāli nosacījumi gan sākotnējās, gan antiabsorbcijas izmeklēšanas procesā, piekrita sadarboties. Pārējie divi eksporta uzņēmumi paziņoja, ka tie uz Kopienu IP laikā nav eksportējuši kvalificējamās preces. Tomēr viens no šiem uzņēmumiem visticamāk ir saistīts ar to antidempinga maksājumu apiešanu, ievedot no Taizemes nosūtītus GM, ko izmeklē Eiropas Pretkorupcijas birojs (OLAF) (skatīt 42. un 43. apsvērumu).2. Dempinga turpināšanās(25) Saskaņā ar Eurostat datiem vienīgā uzņēmuma, kas izmeklēšanas laikā sadarbojās, eksporta tirdznieciskais apjoms IP periodā veido visu ĶTR izcelsmes importa apjomu. Šis apjoms ir vienāds ar 1,9 % no kopējā Kopienas patēriņa pašreizējās izmeklēšanas IP laikā salīdzinājumā ar 45 % no kopējā Kopienas patēriņa sākotnējās izmeklēšanas IP laikā, t.i., no 1994. gada 1. oktobra līdz 1995. gada 30. septembrim.(a) Metodika(26) Salīdzinot ar sākotnējo izmeklēšanu, ir mainījusies tikai analogās valsts izvēle, bet dempinga robežas aprēķina metodika ir palikusi tā pati.(b) Analogā valsts(27) Tā kā ekonomika ĶTR tiek uzskatīta par pārejas perioda ekonomiku, standarta vērtība tika noteikta, pamatojoties uz trešās pasaules attīstības valstī iegūtiem tirgus datiem ("analogā valsts"), kas tika atlasīti, vadoties no pamatregulas 2. panta 7. punkta a). apakšpunkta nosacījumiem.(28) Sākotnējā izmeklēšanā Malaizija tika izvēlēta kā analogā valsts. Ņemot vērā faktu, ka ražošana Malaizijā ir pārtraukta un, starp citu, pārcelta uz Indiju, bija jāizvēlas cita tipiska šāda veida valsts. Termiņa beigu pārskatīšanas pieprasījumā tika ierosināts, ka Indija var kļūt par analogo valsti, nosakot standarta vērtību. Šī izvēle netika apstrīdēta. Tika arī atklāts, ka Indijas izvēles iemesli, t.i., iekšējā tirgus apmērs, tirgus atvērtība un galveno materiālu pieejamības līmenis nodrošina normālus konkurences apstākļus. Sadarboties piekrita kāds Indijas ražotājs ar tipisku vietējo vietējai tirdzniecību. Uzņēmums bija saistīta ar sadarbojošos Ķīnas eksporta ražotāju, tomēr netika atklāti nekādi iemesli, kas liktu domāt, ka šī sadarbība varētu ietekmēt standarta vērtību. Saskaņā ar pamatregulas 2. panta 7. punkta a) apakšpunkta nosacījumiem Indija tika izraudzīta par standarta vērtības noteikšanai pienācīgu analogo valsti.(c) Standarta vērtība(29) Līdzīgo preču iekšzemes tirdzniecība analogajā valstī tika atzīta par ienesīgu un tipisku IP laikā. Standarta vērtība tika noteikta pamatojoties uz cenu, kādu analogās valsts, t.i., Indijas klienti maksāja vai kāda tiem ir jāmaksā parastās tirdzniecības darījumos.(d) Eksporta cena(30) Tā kā kvalificējamās preces tika eksportētas savstarpēji neatkarīgiem klientiem Kopienas iekšienē, eksporta cena tika noteikta saskaņā ar pamatregulas 2. panta 8. punktu, t.i., pamatojoties uz faktiski samaksāto vai noteikto eksporta cenu.(e) Cenu salīdzināšana(31) Patiesas cenu salīdzināšanas nolūkā un saskaņā ar galvenās Regulas 2. panta 10. punktu tika izveidots pabalsts, kas korekciju formā izmaksājams par starpībām attiecībā uz iekšzemes kravu pārvadājumiem, atlaidēm un atliktajām atlaidēm, maksām par kravas apstrādi un iekraušanu, transporta un kreditēšanas izmaksām, komisijas maksām un apdrošināšanas maksājumiem, kas ietekmē cenas un cenu salīdzināšanas iespējas.(32) Saistībā ar šo tomēr ir jāpiemin, ka pēc antidempinga maksājumu piemērošanas uz Kopienu eksportēto GM apjomi un daudzveidība stipri samazinājās. Tādēļ analogās valsts līdzīgo preču iekšzemes tirdzniecības apjoms IP laikā bija salīdzināms tikai ar 10 % GM veidu, kurus tiešā veidā eksportēja vienīgais eksporta ražotājs no ĶTR, kas sadarbojās izmeklēšanā. Turpretī sākotnējās izmeklēšanas procesā salīdzināšana tika veikta, balstoties uz 75 % no kopējā GM tirdzniecības apjoma. Patiešām, lielākā tiešā eksporta daļa no ĶTR pašreizējā IP laikā atbilda "nišas vienībām", piemēram, 17 un 23 gredzenveida mehānismiem, kas ir pakļauti MIC.(f) Dempinga robeža(33) Saskaņā ar pamatregulas 2. panta 11. punktu vidējā svērtā standarta vērtība tika salīdzināta ar vidējo svērto eksporta cenu, izmantojot vienu un to pašu tirdzniecības apjomu. Salīdzināšanā dempings netika konstatēts.(g) Secinājums par dempingu(34) Dempings netika konstatēts WWS, kas ir Ķīnas eksporta ražotājs. Tomēr WWS tiešā eksporta tirdzniecības apjoms uz Kopienu pašreizējā IP laikā bija ievērojami zemāks nekā sākotnējā izmeklēšanā noteiktais. Tiešo eksportu no Ķīnas, ko veic WWS, galvenokārt veidoja GM 17 un 23 gredzenu modeļi, kas pakļauti maksājumam MIC formā (skatīt 32. apsvērumu). Faktiski tas nozīmē, ka attiecībā uz šo importu jebkādu antidempinga maksājumu nomaksa ir maz ticama. Šie rezultāti nevar tikt salīdzināti ar to dempinga robežu, kāda tika aprēķināta sākotnējā izmeklēšanā, jo nebija iespējams aprēķināt dempinga robežu tiem GM modeļiem, kam ir piemērots antidempinga maksājums un kas bija Kopienas tirgū visplašāk tirgotie modeļi, un kas pašreizējās IP laikā no ĶTR netika eksportēti tiešā veidā. Bez tam, attiecībā uz tirdzniecības apjomiem, salīdzināt var tikai līdzīgo preču vietējā tirgus tirdzniecības apjomus un modeļus, kas atbilda 10 % no ĶTR uz Kopienu veiktā tirdzniecības apjoma. Ņemot vērā iepriekš minēto, tika nolemts, ka nav iespējams skaidri noteikt, vai dempings turpinās.3. Dempinga atkārtošanās(35) Apstākļos, kad nav skaidra secinājuma par dempinga turpināšanos, tika izpētīts jautājums par iespējamu dempinga atkārtošanos.(36) Šajā nolūkā tika analizēti šādi elementi: a) Ķīnas eksporta ražotāju neizmantotā jauda un investīcijas; b) Ķīnas sadarbības eksporta ražotāja rīcība trešās pasaules attīstības valstu tirgos; c) uz trešās pasaules attīstības valstīm veiktais kvalificējamo preču eksports, ko veic ražotāji, kas nesadarbojās.(a) Neizmantotā jauda un investīcijas(37) Ir vērts atcerēties, ka eksporta ražotāju, izņemot WWS, nesadarbošanās gadījumā, nebija pieejama informācija attiecībā uz ĶTR ražotājām precēm, neizmantoto ražošanas jaudu un Ķīnas iekšzemes tirgus apjomu.(38) Uzņēmuma, kas sadarbojās, ražošanas jauda palika stabila no 1999. gada līdz IP laikam. Tomēr, tā kā kvalificējamo preču ražošana no 1999. gada līdz IP laikam samazinājās par 28 %, pastāv iespēja, ka tā eksporta ražotāja, kas izmeklēšanā sadarbojās, rīcībā ir ievērojamas neizmantotas ražošanas jaudas, t.i., viena trešdaļa no tā kopējā ražošanas apjoma. Rezultātā šis ražotājs ir spējīgs ātri palielināt ražošanas apjomu un to novirzīt uz jebkuru no eksporta tirgiem, ieskaitot Kopienas tirgu, ja netiek atceltas antidempinga maksājumu termiņa beigas. Ir arī jāpiemin, ka vienīgā sadarbības eksporta ražotāja neizmantotās ražošanas jaudas atbilst aptuveni pusei no Kopienas patēriņa. Ar pietiekamu ticamības pakāpi var arī pieņemt, ka pārējo Ķīnas ražotāju rīcībā ir ievērojamas neizmantotās jaudas, jo kopējā Ķīnas eksporta apjoms ir samazinājies un nav datu, kas apliecinātu Ķīnas ražošanas apjoma samazināšanos.(39) Ir pamanīts, ka uzņēmums, kas sadarbojās, no 1999. gada līdz IP laikam turpināja veikt lielus ieguldījumus pamatlīdzekļos, lai arī apmērā, kas pakāpeniski samazinājās.(b) Ķīnas eksporta ražotāja, kas izmeklēšanā sadarbojās, rīcība trešās pasaules attīstības valstīs(40) Uzņēmuma, kas sadarbojās, tirdznieciskie apjomi uz trešās pasaules attīstības valstīm (izņemot Kopienas dalībvalstis) no 2000. gada līdz IP laikam samazinājās par 8 %. Tā vidējā eksporta cena uz trešās pasaules attīstības valstīm tanī pat periodā samazinājās par 12 %.(c) To Ķīnas uzņēmumu, kas nesadarbojas, rīcība (apjomi un cenas)(41) Attiecībā uz uzņēmumiem, kas nesadarbojas pašreizējā izmeklēšanā, secinājumi ir jāpamato ar faktiem, kas ir pieejami saskaņā ar pamatregulas 18. pantu. Nesadarbošanās gadījumos tika pieprasīta informācija no ASV un Ķīnas statistikas iestādēm ar mērķi noteikt Ķīnas uz citām valstīm veiktā eksporta apjomus un cenas. Pat ja absolūtais Ķīnas eksporta apjoms mainās atkarībā no informācijas avota, abas statistikas apliecina, ka GM eksporta apjomos no Ķīnas no 1999. gada līdz IP laikam bija ievērojams kritums. Pēc Ķīnas statistikas datiem 1999. gadā no Ķīnas eksportēto GM apjoms pasaules tirgū bija apmēram 662 miljoni vienību, kas samazinājās līdz 523 miljoniem vienību IP laikā. Vidējā eksporta cena tajā pašā periodā saglabājās vairāk vai mazāk stabila, lai arī iekļauj dažādus preces veidus ar ļoti atšķirīgām cenām. Kā minēts 38. apsvērumā, informācijas trūkuma dēļ par hipotētisko ražošanas jaudas samazināšanos no Ķīnas eksporta ražotājiem, kas nesadarbojās, ir ļoti ticams, ka viņu rīcībā ir neizmantotas ražošanas jaudas. Ņemot vērā iepriekš minēto, jāsecina, ka, ja antidempinga maksājumu termiņa beigas netiks atceltas, Kopienas tirgus kļūs par ļoti pievilcīgu mērķi tiem Ķīnas eksportētājiem, kas šādā gadījumā ievērojamā apjomā atsāks savus eksporta darījumus ar Kopienas tirgu.(42) Vēl vairāk, ir svarīgi atzīmēt, ka OLAF veica izmeklēšanu ar mērķi noteikt, vai ievestie GM, kas deklarēti kā Taizemes izcelsmes GM, faktiski ir Taizemes izcelsmes GM, vai, kā tiek apgalvots, faktiski ir ĶTR izcelsmes GM.(43) OLAF un ieinteresēto dalībvalstu veiktās izmeklēšanas rezultātā var secināt, ka GM nav Taizemes izcelsmes GM. Turpmākā izmeklēšanā tika pierādīts, ka ievērojama šīs eksporta plūsmas daļas kvalitāte nebija augstāka kā Ķīnas izcelsmes precēm, tādējādi tai piemērojams antidempinga maksājums.(44) Saistībā ar šo ir jāatzīmē, ka caur Taizemi ievestie preču veidi ir Kopienas iekšienē IP laikā visvairāk tirgotie GM modeļi pretēji 17 un 23 gredzenu modeļiem, kas tika tirgoti tiešā veidā no ĶTR. Tas palīdzēja veikt salīdzināšanu, izmantojot Kopienas tirgū visvairāk tirgotos modeļus. Salīdzināšana pati par sevi tika veikta starp GM, kas tika eksportēti no Taizemes uz Kopienu, un vairākiem salīdzināmiem preču veidiem, kas tiek tirgoti analogās valsts iekšzemes tirgū. Rezultāti ir jāapsver piesardzīgi, jo pilnas izmeklēšanas trūkuma dēļ aprēķinu par Taizemes izcelsmes GM var balstīt tikai uz FOB Bangkokas piedāvātajās cenās, ko sniedz Kopienas ražošana par preču veidiem, ko eksportē no Taizemes uz Kopienu IP laikā un pēc tā. Tomēr aprēķinā izrādījās, ka no Taizemes uz Kopienu eksportēto GM cenas bija zemākas par Indijas iekšzemes tirgus cenām, un tādējādi nevar izslēgt, ka šie GM tika tirgoti Kopienas iekšienē par dempinga cenām.(d) Antiabsorbcijas izmeklēšana(45) Ir jāatceras, ka 2000. gada oktobrī pēc sākotnējās izmeklēšanas, kuras rezultātā tika noteikts 32,5 % antidempinga maksājuma apjoms WWS un 39,4 % antidempinga maksājuma apjoms visiem pārējiem Ķīnas uzņēmumiem, antiabsorbcijas izmeklēšana izraisīja antidempinga maksājuma apjoma palielināšanu līdz 51,2 % WWS un 78,8 % visiem pārējiem uzņēmumiem.(e) Trešo pasaules attīstības valstu piemērotie tirdzniecības aizsardzības pasākumi(46) Neviena no trešās pasaules attīstības valstīm nepiemēro tirdzniecības aizsardzības pasākumus attiecībā uz GM importu no ĶTR.4. Slēdziens(47) Izmeklēšanā ir atklājies, ka gan tā eksporta ražotāja, kas sadarbojās, un, visticamāk, arī pārējo divu Ķīnas eksporta ražotāju rīcībā ir ievērojamas neizmantotās jaudas, ņemot vērā viņu eksporta apjoma samazināšanos no 1999. gada līdz IP laikam. Bez tam, vienīgā eksporta uzņēmuma, kas sadarbojās, neizmantotās ražošanas jaudas atbilst apmēram pusei no Kopienas patēriņa.(48) Kopienas patēriņš IP laikā visticamāk bija ap 270 miljoniem vienību, no kurām tikai 5 miljoni tika deklarēti kā Ķīnas izcelsmes GM. Sākotnējās izmeklēšanas IP laikā (no 1994. gada 1. oktobra līdz 1995. gada 30. septembrim) Ķīnas eksporta ražotāji uz Kopienu eksportēja 126 miljonus vienību. Tādējādi un, ņemot vērā Ķīnas eksporta ražotāju neizmantotās jaudas, ir ticams, ka, ja antidempinga maksājumu termiņa beigas netiek atceltas, Kopienā varētu atsākties ievērojama no ĶTR ievesto preču daudzuma ievešana. Ņemot vērā to, ka Ķīnas uzņēmumi eksportu drīkst veikt apjomā, kas noteikts, ievērojot to milzīgo neizmantoto jaudu, šie preču apjomi visticamāk tiks ievesti par dempinga cenām. Patiešām, lai arī ar sadarbojošos uzņēmumu veiktā salīdzināšana dempingu neuzrādīja, tā tika pamatota uz maza izmēra paraugu, kas nav salīdzināms ar dempinga aprēķiniem sākotnēji veiktās izmeklēšanas gadījumā. No otras puses, viens no Ķīnas uzņēmumiem, kas šajā izmeklēšanā nesadarbojās, GM Kopienas tirgū ieveda ar saistītā uzņēmuma starpniecību Taizemē. Aprēķini parādīja iespējamību, ka šie tirdznieciskie apjomi tika eksportēti par dempinga cenām. Tādējādi nevar izslēgt, ka jau vienu gadu pēc antiabsorbcijas izmeklēšanas dempings turpinās.(49) Pamatojoties uz visiem šiem atklājumiem un pasākumiem, ir iespējams, ka Ķīnas eksportētāju uz Kopienu veiktā eksporta atsākšanas gadījumā, šī eksporta izcenojums būs zemāks par standarta vērtību. Tātad ir jāparedz, ka pašreizējo maksājumu iztrūkuma gadījumā dempings no Ķīnas atkārtosies.D. KOPIENAS RŪPNIECĪBAS NOZARES DEFINĪCIJA(50) IP laikā GM Kopienā ražoja šādi ražotāji:- Krause Ringbuchtechnik GmbH, Espelkampa, Vācija;- SX Bürowaren Produktions- und Handels GmbH (līdz 2001. gada novembrim viņu GM tika ražoti uzņēmumā Koloman Handler AG), Vīne, Austrija;- Industria Meccanica Lombarda srl, Offanengo, Itālija.(51) Pirmie divi ražotāji ir prasības pieteicēji un sadarbojās izmeklēšanas laikā. Kopienas ražotāji, kas izmeklēšanā sadarbojās, pārstāv vairāk nekā 90 % no Kopienā saražotā kopējā GM apjoma IP laikā. Tādējādi tika uzskatīts, ka šie ražotāji pārstāv Kopienas rūpniecību nozīmē, kas definēta pamatregulas 4. panta 1. punktā un 5. panta 4. punktā. Turpmāk tekstā tā minēta kā "Kopienas rūpniecības nozare". Pēc IP beigām šie abi uzņēmumi kļuva par vienas uzņēmumu grupas locekļiem, bet viņu veiktā ražošana Kopienas iekšienē tika saglabāta. Šī uzņēmumu grupa nav saistīta ar Ķīnas eksporta ražotājiem.E. KOPIENAS TIRGUS SITUĀCIJA1. Kopienas tirgus patēriņš(52) No Kopienas ražotājiem, kas sadarbojās izmeklēšanā, saņemtās aptaujas anketas tika izmantotas, lai noteiktu Kopienas rūpniecības nozares GM tirdzniecisko apjomu Kopienas tirgū. Tika izmantota arī cita veida pieejamā informācija, lai aprēķinātu tā Kopienas ražotāja tirdzniecisko apjomu, kas nav iekļauts Kopienas rūpniecības nozares definīcijā.(53) Attiecībā uz ĶTR izcelsmes importu un to importu, kas ir deklarēts kā Taizemes izcelsmes imports, tika izmantoti Eurostat rādītāji, izņemot rādītājus par importu, kas deklarēts kā ĶTR izcelsmes IP imports un attiecībā uz kuru tika izmantoti dati, kurus sniedza Ķīnas eksporta ražotājs, kas izmeklēšanā sadarbojās.(54) Attiecībā uz trešo pasaules attīstības valstu izcelsmes importa apjomu Indijas un Indonēzijas izcelsmes importa apjomu dati, izņemot ar IP saistītos datus, tika iegūti no antidempinga prāvas saistībā ar šīm divām valstīm. Anketās nenorādīto importa apjoms un vai apjoms, par kuru iepriekšējās prāvās dati nav pieejami, tika aprēķināts, izmantojot Eurostat datus. Lai noteiktu Ungārijas izcelsmes importa apjomu, tika izmantoti kāda uzņēmuma, kas sadarbojās, iesūtītie Kopienas ražotāja anketas dati. Lai noteiktu trešo valstu importa apjomu, izņemot Ungāriju un valstis, kas minētas šajā sadaļā, tika izmantoti Eurostat dati. Ir arī jāatzīmē, ka Eurostat rādītāji no izteiksmes tonnās bija jāpārveido uz izteiksmi vienībās.(55) Pamatojoties uz to, tiešais Kopienas patēriņš šajā periodā samazinājās par 9 %, no 297 miljoniem vienību (skaitļi ir noapaļoti līdz vienam miljonam) 1998. gadā uz 270 miljoniem vienību IP laikā. 1999. gada un 2000. gada rādītāji attiecīgi bija 306 miljoni un 316 miljoni vienību.2. Imports no iesaistītās valsts(a) Importa apjoms un tirgus daļa(56) Imports, kas deklarēts kā ĶTR izcelsmes importa apjoms, strauji samazinājās no 44 miljoniem vienību 1998. gadā līdz 24 miljoniem vienību 1999. gadā, līdz 10 miljoniem vienību 2000. gadā un līdz 5 miljoniem vienību IP laikā. Tā importa tirgus daļa, kas deklarēta kā ĶTR izcelsmes imports, ar katru gadu attiecīgajā periodā samazinājās no 14,8 % 1998. gadā līdz 7,8 % 1999. gadā, līdz 3 % 2000. gadā un līdz 1,9 % IP laikā.(b) Kvalificējamo importa cenu palielināšanās(57) Vidējā importa, kas deklarēts kā ĶTR izcelsmes imports, cena, no 1998. gada (141 eiro) līdz IP laikam (278 eiro) palielinājās par 96 %. Ķīnas izcelsmes deklarēto importa cenu palielināšanās tendence atspoguļo pieaugošo to dārgāko preču veidu nozīmi, kas pakļauti MIC (GM ar 17 un 23 gredzeniem), nevis patiesu cenu palielināšanos.3. Taizemes izcelsmes deklarētais imports(58) Pamatojoties uz OLAF izmeklēšanā iegūto informāciju, iepriekš tika minēts, ka ievērojama Taizemes izcelsmes deklarētā importa daļa faktiski ir Ķīnas izcelsmes imports. Taizemes izcelsmes deklarētais imports palielinājās no viena miljona vienībām 1998. gadā uz 16 miljoniem vienību 1999. gadā, uz 17 miljoniem vienību 2000. gadā un uz 20 miljoniem vienību IP laikā. Taizemes izcelsmes deklarētā importa tirgus daļa attiecīgajā periodā palielinājās ar katru gadu no 0,3 % 1998. gadā līdz 5,2 % 1999. gadā, līdz 5,3 % 2000. gadā un līdz 7,4 % IP laikā. Vidējā Taizemes izcelsmes deklarētā importa cena tajā pašā periodā samazinājās par 9 % no 100 eiro līdz 91 eiro. Detalizētāki dati par Taizemes izcelsmes deklarēto importu ir pieejami attiecībā uz to GM Eiropas izplatītāja tālākpārdošanas cenām, kas tiek ievesti caur Taizemi. Tika izpētīts, ka šīs tālākpārdošanas cenas bija vidēji par 12 % zemākas nekā Kopienas rūpniecības nozares tirdzniecības cenas.4. Kopienas rūpniecības nozares ekonomiskā situācija[9](a) Ražošana, ražošanas jauda un jaudu izmantošana(59) Attiecīgajā periodā Kopienas rūpniecības nozares apjomi samazinājās par 17 % no 100 (indeksa rādītājs) 1998. gadā līdz 91 1999. gadā, līdz 89 2000. gadā un līdz 83 IP laikā. Koloman Handler AG pieņemtais lēmums daļu no sava ražošanas apjoma pārcelt uz Ungāriju 2000. gadā izskaidro ražošanas apjoma samazināšanos šajā gadā. IP laikā Koloman Handler AG iesniedza maksātnespējas pieteikumu, un 2001. gada otrajā pusē tā ražošana strauji samazinājās.(60) Kopienas rūpniecības nozares ražošanas jauda attiecīgajā periodā samazinājās par 7 %. 1999. gadā tā palielinājās līdz 107 (indeksa rādītājs) un pēc tam samazinājās līdz 93 2000. gadā saistībā ar Koloman Handler AG lēmumu daļu no savas ražošanas pārcelt uz Ungāriju. IP laikā ražošanas apjomi stabilizējās.(61) Jaudas izmantošana samazinājās no virs 80 % 1998. gadā līdz 70 - 75% 1999. gadā, bet tad palielinājās līdz 76 - 80 % 2000. gadā, pēc tam atkal samazinoties līdz 70 - 75 % IP laikā.(b) Krājumi(62) Kopienas rūpniecības nozares krājumu beigu atlikums attiecīgajā periodā samazinājās par 37 %, samazinoties katrā no šī perioda gadiem. Galvenie faktori, kas veicināja šo samazināšanos bija Koloman Handler AG ražošanas tempu palēnināšanās pēc tam, kad uzņēmums iesniedza maksātnespējas pieteikumu. Periods, kurā tiek uzskaitīti pārdošanas krājumi, attiecīgajā periodā tika saīsināts par 10 dienām.(c) Apgrozījums, tirgus daļa un izaugsme(63) Kopienas rūpniecības nozares apgrozījums Kopienas iekšējā tirgū attiecīgajā periodā samazinājās par 8 % no 119 miljoniem vienību 1998. gadā līdz 109 miljoniem vienību IP laikā. Apgrozījums samazinājās arī 1999. gadā līdz 115 miljoniem vienību un saglabājās gandrīz tai pašā līmenī 2000. gadā.(64) Kopienas rūpniecības nozarei piederošā tirgus daļa attiecīgajā periodā nedaudz pieauga no 40,1 % 1998. gadā līdz 40,4 % IP laikā, lai arī 1999. un 2000. gados tā bija ievērojami samazinājusies līdz 37,6 % un 36,2 %.(65) Lai arī Kopienas patēriņš attiecīgajā periodā samazinājās par 9 %, Kopienas rūpniecības nozares apgrozījums samazinājās par 8 %. No otras puses, ĶTR un Taizemes izcelsmes importa kopējais apjoms attiecīgajā periodā samazinājās par 44 %. Tādējādi Kopienas rūpniecības nozare nedaudz palielināja savu tirgus daļu, kamēr ĶTR izcelsmes deklarētā importa daļa tika zaudēta, bet Taizemes izcelsmes deklarētā importa tirgus daļa tika palielināta.(d) Pārdošanas cenas un izmaksas(66) Vidējā svērtā Kopienas rūpniecības nozares GM pārdošanas cena pārdošanai Kopienas tirgū savstarpēji nesaistītiem klientiem attiecīgajā periodā gadu no gada samazinājās no 206 eiro par tūkstoš vienībām 1998. gadā līdz 190 eiro par tūkstoš vienībām 1999. gadā, līdz 177 eiro par tūkstoš vienībām 2000. gadā un līdz 174 eiro par tūkstoš vienībām IP laikā, t.i., par 16 % periodā. Antidempinga maksājumu piemērošana Indonēzijas izcelsmes precēm tika uzsākta tikai 2002. gada jūnijā, t.i., nevar izslēgt Indonēzijas GM dempinga iespējamo ietekmi uz cenu attīstību attiecīgajā periodā.(67) Galveno izejmateriālu pārdošanas cenas (tērauda loksnes un tērauda stieples) nesamazinājās. No otras puses, vienas vienības darbaspēka izmaksas, kuras veido vairāk nekā divas piektdaļas no kopējām vienas vienības izmaksām, attiecīgajā periodā ievērojami samazinājās.(e) Ienesīgums(68) Tā kā atsevišķu ziņu, kas neatspoguļo parasto uzņēmējdarbības gaitu (jo īpaši iegādes brīdī uzskaitītās nemateriālās vērtības nolietojums), ietekme bija ievērojami liela, Kopienas rūpniecības nozares ienesīguma noteikšanas nolūkā saimnieciskās darbības peļņas daļa pirms nemateriālās vērtības nolietojuma atskaitīšanas tika uzskatīta par labāku rādītāju nekā peļņa pirms nodokļu nomaksas. Kopienas rūpniecības nozarē konsekventi tiek reģistrēti slikti saimnieciskās darbības peļņas rādītāji attiecībā pret ieņēmumiem no savstarpēji nesaistītiem Kopienas klientiem. Ienesīguma rādītāji uzlabojās no 0 - 3 % 1998. gadā, līdz 3,1 % - 6 % 1999. gadā un pēc tam pēkšņi samazinājās līdz no 0 % un -3% 2000. gadā, kā arī tie bija zemāki nekā 3 % IP laikā. Šī negatīvā izpilde noteikti veicināja to, ka divas iesaistītie uzņēmumi tika novesti līdz bankrotam: Koloman Handler AG 2001. gada jūlijā un Krause Ringbuchtechnik GmbH 2002. gada aprīlī (t.i., neilgi pēc IP beigām).(f) Investīcijas un kapitāla piesaistes iespējas(69) Investīciju analīzē uzmanība tika vērsta uz ieguldījumiem pamatlīdzekļos, kas veidoja vairāk nekā 90 % no kopējā ieguldījuma IP laikā. Ieguldījumi nemateriālajās vērtībās netika ņemti vērā, jo tie neatspoguļo parasto uzņēmējdarbības gaitu vairāku gadu garumā, jo šis investīcijas veidojās iegādes rezultātā, kas bija vienreizējs notikums. Ieguldījumi pamatlīdzekļos attiecīgajā periodā samazinājās par 65 %. 1999. gadā tie samazinājās līdz 52 (indeksa rādītājos), līdz 48 2000. gadā un līdz 35 IP laikā.(70) Pastāvīgi sliktie ienesīguma rādītāji atstāja iespaidu uz Kopienas rūpniecības nozares iespējām piesaistīt kapitālu.(g) Investīciju atdeve(71) Tā kā pašu kapitāla rādītājs 2000. gadā kļuva negatīvs un abi Kopienas ražotāji tādēļ iesniedza prasības par maksātnespēju, investīciju atdeves noteikšanā tika izmantoti kopējo aktīvu atdeves ("KAA") rādītāji. KAA rādītāji 1998. un 1999. gadā stabili atradās robežās starp 0 % un -5 % 2000. gadā un bija zemāki nekā -10 % IP laikā.(h) Naudas plūsma(72) Vienkāršotas naudas plūsmas no saimnieciskās darbības analīze, t.i., saimnieciskās darbības peļņa plus nolietojums (atskaitot nemateriālās vērtības nolietojumu), uzrāda tendenci, kas ir līdzīga tendencei saimnieciskās peļņas daļas gadījumā. Naudas plūsma pieauga no 100 (indeksa rādītājos) 1998. gadā līdz 126 1999. gadā, bet pēc tam strauji samazinājās līdz 62 2000. gadā un tad līdz -65 IP laikā.(i) Nodarbinātība, produktivitāte un darba samaksa(73) Nodarbinātība (pilna laika vienības) samazinājās katrā no attiecīgā perioda gadiem no 100 (indeksa rādītajos) 1998. gadā līdz 86 1999. gadā, līdz 82 2000. gadā un līdz 77 IP laikā.(74) Produktivitāte, kuru mēra ar tūkstoš vienībām uz vienu darbinieku, attiecīgajā periodā uzlabojās par 8 %, turpretī darbaspēka izmaksas uz vienu saražotās produkcijas vienību, eiro par kg, tajā pašā periodā samazinājās par 12 %.(j) Faktiskās dempinga robežas lielums(75) IP laikā attiecībā uz ĶTR izcelsmes deklarēto importu dempings netika konstatēts, jo par šo importu iegūtie dati attiecas uz nelielu un netipisku GM sortimentu. Bez tam, pilns dempings attiecībā uz Taizemes izcelsmes deklarēto importu nevarēja tikt noteikts dempinga gadījumu izmeklēšanas trūkuma dēļ (OLAF izmeklēšana attiecās uz preču izcelsmes noteikšanu, un tā nebija saistīta ar dempinga noteikšanu). Tādējādi secinājumus par faktiskās dempinga robežas lielumu nevar izdarīt.5. Slēdziens(76) Kopienas rūpniecības nestabilā situācija attiecīgajā periodā turpinājās. To demonstrē tās lejupslīdošais ienesīgums (vai, citiem vārdiem, pēc 1999. gada pieaugošie zaudējumi) par zemāku apgrozījumu pie sarūkošām cenām par vienību.(77) Nestabilā situācija Kopienas rūpniecībā IP laikā ir vairāku pagātnes notikumu rezultāts, tādu kā: (i) ĶTR preču izcelsmes dempings līdz pretpasākumu noteikšanai 1997. gada janvārī; (ii) šo pasākumu absorbcija, kā noteikts 2000. gada oktobrī; (iii) Indonēzijas izcelsmes importa dempings līdz antidempinga pasākumu uzsākšanai 2002. gada jūnijā; (iv) likumpārkāpumi ar Taizemes starpniecību (OLAF izmeklēšana). Bez tam, pēc likumpārkāpumu izmeklēšanas beigām ar Padomes Regulu (EK) Nr. 119/97 noteikto antidempinga pasākumu loks tika paplašināts, un antidempinga maksājumi tika piemēroti arī attiecībā Vjetnamas izcelsmes precēm (skatīt 4. apsvērumu). Tas parāda, ka attiecīgajā periodā Kopienas rūpniecības nozare pastāvīgi cieš no dempinga un ka tai nav bijusi iespēja no tā atbrīvoties. Kopienas tirgus patēriņa samazināšanās ir ierobežota un, tādējādi pati par sevi neizskaidro Kopienas rūpniecības nozares nestabilo situāciju.F. IESPĒJAMĀ KAITĒJUMU ATKĀRTOŠANĀS1. Dempinga importa prognozētā pieauguma ietekme uz Kopienas rūpniecības nozari(78) Sākotnējā IP laikā (t.i., periodā no 1994. gada 1. oktobra līdz 1995. gada 30. septembrim) Ķīnas eksporta ražotāji pārdeva 126 miljonus GM vienību Kopienas tirgū (WWS apgrozījums atbilst vairāk nekā divām piektdaļām no šī importa). 2001. gadā pašreizējā IP laikā tie pārdeva 5 miljonus GM vienību, kas tika deklarētas kā ĶTR izcelsmes preces. Fakti, ka ĶTR eksistē ievērojama neizmantotā jauda (kamēr Ķīnas eksports uz trešās pasaules attīstības valstīm apjoma ziņā samazinās), kā arī, ka Ķīnas eksporta ražotāju rīcība pastāvīgi rāda, ka tie ir ieinteresēti pārdot preces par dempinga un kaitējošām cenām ar nolūku iegūt tirgus daļu; tas norāda arī uz iespējamu kaitējoša dempinga atkārtošanos ar ĶTR izcelsmes preču starpniecību, ja antidempinga maksājumu termiņš netiktu pagarināts.(79) Kopiena ir vienīgais tirgus, kurā Ķīnas eksporta ražotājiem vēl būtu iespējams palielināt savu tirgus daļu, jo pārējie tirgi jau ir nodrošināti ar piegādi no Ķīnas ražotājiem vai trešās pasaules attīstības valstu ražotājiem, kurus kontrolē Ķīnas ražotāji. Kopienas rūpniecības klātbūtne daudzos svarīgos tirgos ārpus Kopienas nav nozīmīga, šajos tirgos gandrīz visi tirgotie GM tiek ražoti ĶTR vai arī uzņēmumos, kuros kontrole pieder Ķīnas eksporta ražotājiem. Cenu spiediens, kuru nosaka attiecīgais imports, visticamāk ievērojami palielināsies, kā to ierosina antiabsorbcijas izmeklēšanas analīze gadījumā, ja pašreizējo maksājumu termiņš netiktu pagarināts. Ja WWS spēja absorbēt ievērojamu daļu no tā 32,5 % lielā antidempinga maksājuma un ja pārējie Ķīnas uzņēmumi paveica to pašu attiecībā uz tām noteikto 39,4 % lielo maksājumu, tad pastāv liela iespēja, ka antidempinga maksājumu izbeigšanas gadījumā tie spēs palielināt Kopienas iekšienē pārdoto GM cenu spiedienu samazināšanas virzienā.(80) Tiek paturēts prātā, ka vidējā Taizemes izcelsmes deklarētā GM cena samazinājās attiecīgajā periodā par 9 %, kā arī, ka Taizemes izcelsmes deklarēto GM Eiropas izplatītāja vidējās pārdošanas cenas salīdzināšana ar Kopienas rūpniecības nozares vidējo svērto pārdošanas cenu parādīja, ka pirmā bija apmēram par 12 % zemāka nekā pēdējā minētā.(81) Par importu no pārējām trešās pasaules attīstības valstīm: sākot 2004. gada 1. maija, Ungārija ir Kopienas dalībvalsts. Indijas un Indonēzijas eksporta ražotāju kontrole pieder Ķīnas eksporta ražotājiem. Ja maksājumu termiņš attiecībā uz ĶTR izcelsmes importu netiek pagarināts, motivācija GM eksportam no Indijas un Indonēzijas uz Kopienu tiks samazināta, kā arī pastāv iespēja, ka šajā gadījumā ĶTR tiešā importa dempings strauji palielināsies.(82) Ņemot vērā jau tā nestabilo Kopienas rūpniecības nozares situāciju, iepriekš minētais ievērojamais Ķīnas eksporta pieaugums par dempinga cenām apvienojumā ar ievērojamu cenu samazināšanos bez šaubām atstās nopietnas sekas uz Kopienas rūpniecību. Patiešām, ņemot vērā arī iepriekšējās antidempinga un antisubsīdiju izmeklēšanas par GM, ĶTR izcelsmes GM antidempinga maksājumu termiņa nepagarināšana visticamāk izraisīs turpmāku Kopienas rūpniecības nozares materiālās situācijas pasliktināšanos2. Secinājumi par kaitējumu atkārtošanās iespējamību(83) Pamatojoties uz iepriekš minēto, ir ticams, ka antidempinga maksājumu termiņa nepagarināšana attiecībā uz ĶTR izcelsmes GM Kopienā izraisīs strauju šīs valsts importa apjomu palielināšanos un ievērojamu pārdošanas cenu samazināšanos. Ir jāatzīmē, ka GM tirgus preču lielākā daļa ir augsti standartizēta, un konkurence notiek lielā mērā tieši cenu ziņā.(84) Šajā kontekstā, ņemot vērā iegūto informāciju par situāciju Kopienas tirgū, ir ticams, ka importa apjomu palielināšanās par zemām dempinga cenām radīs Kopienas rūpniecības nozares cenu svārstības. Tas, savukārt, izraisīs turpmāku Kopienas rūpniecības nozares finanšu situācijas pasliktināšanos. Kopienas rūpniecības nozares visticamāk būs bankrotēs un tās atlikušās ražotnes tiks slēgtas.(85) Maksājumu termiņa beigas nojauks pašu svarīgāko barjeru, kas kalpo, lai aizkavētu Ķīnas eksporta ražotājus Kopienas tirgū tirgot preces par kaitējošām cenām.(86) Tādējādi jāsecina, ka eksistē ĶTR izcelsmes dempinga importa kaitējumu atkārtošanās iespējamība.G. KOPIENAS INTERESES1. Ievads(87) Tika pārbaudīts, vai neeksistē nepārvarami iemesli tam, kas varētu novest pie slēdziena, ka spēkā esošo antidempinga maksājumu atjaunošana nav Kopienas interesēs. Šajā nolūkā un saskaņā ar pamatregulas 21. pantu pasākumu atjaunošanas ietekme uz visām šajā prāvā iesaistītajām pusēm un maksājumu termiņa beigas tika apsvērtas, pamatojoties uz visiem iesniegtajiem pierādījumiem.(88) Lai novērtētu iespējamo maksājumu saglabāšanas ietekmi, visām ieinteresētām pusēm tika dota iespēja darīt zināmu savu viedokli pamatregulas 21. panta 2. punkta noteiktajā kārtībā. Aptaujai pieteicās tikai tie Kopienas ražotāji, kas sadarbojās izmeklēšanā, un divi savstarpēji nesaistītie importētāji. Trīs ražotāji iesniedza dažus komentārus, bet neatbildēja uz anketas jautājumiem, neiesniedza savus komentārus pamatojošos pierādījumus.(89) Pamatregulas 21. panta 7. punkts nosaka, ka informāciju ņem vērā tikai tad, ja tā ir pamatota ar faktiskiem pierādījumiem par tās patiesumu. Šajā kontekstā nevar izdarīt secinājumus no komentāriem, ko iesniedz ražotāji, ierosinot, ka antidempinga maksājumu saglabāšana nav Kopienas interesēs, jo šie komentāri netika pamatoti.(90) Attiecībā uz iepriekš noteikto antidempinga pasākumu rezultātiem, notika ĶTR izcelsmes deklarētā importa apjoma strauja samazināšanās, jo īpaši pēc pasākumu pastiprināšanas pēc tam, kad tika atklāti antiabsorbcijas dati apvienojumā un straujš trešās pasaules attīstības valstu izcelsmes vai deklarētā importa pieaugums.2. Kopienas rūpniecības nozares intereses(91) Uzņēmumu grupa, kurai pieder prasības pieteicēji, ir vienīgais GM ražotājs Kopienā, kam ir ievērojami ražošanas apjomi. Tai jāsastopas ar smagiem apstākļiem, kuros trešās pasaules attīstības valstu zemās cenas, bieži pat dempinga cenas un subsidētas cenas apdraud Kopienas uzņēmējdarbību. Uzņēmumu grupa pārveidoja savu ražošanu pēc tam, kad tika iesniegts maksātnespējas pieteikums, tomēr ar to nepietika, lai novērstu tālāko bankrota procesu 2003. gada pēdējā ceturksnī. Kopienas rūpniecības nozarē ir centieni izveidot stabilu uzņēmējdarbību, kas spētu sacensties ar Ķīnas eksporta ražotājiem pasaules mērogā. Antidempinga maksājumu termiņa nepagarināšana attiecībā uz ĶTR izcelsmes importu var nopietni iedragāt šo stratēģiju, jo vēsturiski Ķīnas eksporta ražotāji ir parādījuši, ka tie, visticamāk, izdarīs spiedienu uz cenām to samazināšanas virzienā, lai iegūtu tirgus daļu. Paturot prātā, ka antidempinga pasākumu rezultāti tika daļēji apdraudēti, veicot absorbcijas darbību, kā arī ar Indonēzijas dempinga vai subsidētā importa starpniecību iespējamā šādu maksājumu termiņa nepagarināšana visticamāk padarīs Kopienas rūpniecības nozares pārveidošanu neiespējamu.(92) Kopienas rūpniecības nozarei ir senas tradīcijas, tomēr ir ļoti ticams, ka tā pārstās eksistēt, ja pašreizējā pārveidošana nebūs veiksmīga. 1998. gada janvārī Robert Krause GmbH & Co. KG iesniedza bankrota pieteikumu. Tā saistību pārmantotājs Krause Ringbuchtechnik GmbH, kura īpašnieks kopš 1998. gada jūnija ir Wilhelm vom Hoffe Drahtwerke GmbH, iesniedza bankrota pieteikumu 2002. gada aprīlī. Pēc pēdējam piederošo aktīvu un personāla pārņemšanas Ringbuchtechnik Produktionsgesellschaft GmbH visticamāk neatsāks ražošanu pēc tā iesniegtā pieteikuma par bankrota procesa uzsākšanu. SX Bürowaren Produktions- und Handels GmbH turpina Koloman Handler AG iesāktās tradīcijas. Vēl viens bankrota gadījums visticamāk izraisīs Kopienas rūpniecības nozares bankrotu. Ja Kopiena pārstās GM ražošanu, vairāk nekā gadsimta periodā uzkrātās prasmes un atlikušās darba vietas tiks zaudētas.(93) Pasākumu atjaunošana visticamāk veicinās Kopienas rūpniecības nozares tirgus daļas palielināšanos, preču vienību ražošanas izmaksu samazināšanos un ienesīguma pieaugumu. Cenas, iespējams, ievērojami nemainīsies, bet apgrozījuma pieaugums var būt nozīmīgs. Tiek plānots, ka Kopienas rūpniecības nozares pārveidošana stiprinās tās konkurētspēju, dodot iespēju labāk plānot ražojamo GM veidus, uzlabojot tās pozīciju pārrunās vis--vis ar piegādātājiem un atvieglojot realizācijas darbību. Visi šie pasākumi veicinās izmaksu samazināšanos. Kopienas rūpniecības nozares turpināšanās ir iespējama, jo pat pēc vairākiem bankrota gadījumiem tā vēl spēj apgādāt ievērojamu tirgus daļu, jo īpaši ar Ungārijā izvietotās ražotnes palīdzību, kas no 2004. gada 1. maija kļuva par daļu no Kopienas ražotnēm.(94) Bensons iegāde, ko veca SX Bürowaren Produktions- und Handels GmbH, kas jau ilgu laiku ir Nīderlandes, Singapūras, Apvienotās Karalistes un ASV izvietoto uzņēmumu GM pārdevējs, skaidri demonstrē Kopienas rūpniecības nozares vēlmi stiprināt tās tirgus pieejamību visā pasaulē un tās pārveidošanas centienu nopietnību.(95) Pēc informācijas atklāšanas radās divi galvenie jautājumi. Pirmkārt, Kopienas rūpniecības nozares valdošās pozīcijas iespējama ļaunprātīga izmantošana. Šajā ziņā Kopiena nav informēta par jebkāda veida pretmonopola procedūru attiecībā uz iesaistītajām uzņēmumiem.(96) Otrkārt, tika apgalvots, ka šobrīd Kopienas rūpniecības nozare ir saistīta ar Ķīnas eksportētāju un ka Bensons, kas kā importētājs pašlaik ir daļa no Kopienas rūpniecības nozares, ir īpašais WWS - Ķīnas eksportētājs, kas arī kontrolē ražošanu Indijā, tirgoto preču izplatītājs.(97) Tika atklāts, ka ir noslēgts piegādes līgums starp Bensons un WWS, kas sākotnēji bija paredzēts intelektuālā īpašuma tiesību nodošanai no WWS uz Bensons un atsevišķu Bensons kapitāla daļu nodošanai WWS. Šī nodošana tomēr nav notikusi. Piegādes līgums neparedz īpašu tiesību nodrošināšanu darījumos starp Bensons un WWS, bet nosaka, ka Bensons tiek dota priekšroka, kļūstot par īpašo izplatītāju, ja zināms piegādātājs pārtrauc savu darbību. Tādējādi apgalvojuma attiecības nevar tikt apstiprinātas.3. Importētāju intereses(98) Vienīgos divus sadarbojošos, savā starpā nesaistītos importētājus 2002. gada augustā iegādājās SX Bürowaren Produktions- und Handels GmbH, tādējādi pēc IP beigām tie kļuva saistīti ar Kopienas rūpniecības nozari. Parasti notikumi pēc IP beigām netiek ņemti vērā. Taču šo importētāju intereses šobrīd ir tādas pašas kā Kopienas rūpniecības nozares intereses, jo tie visi ir saistīti uzņēmumi.(99) Neviens cits nesaistītais uzņēmums izmeklēšanā nesadarbojās. Tas liek domāt, ka, lai arī pasākumi ir spēkā, pārējos nesaistītos importētājus šie pasākumi ievērojami neietekmēja.4. Lietotāju intereses(100) Neviens no lietotājiem izmeklēšanā nesadarbojās. Tas ļauj uzskatīt, ka, lai arī pasākumi ir spēkā, tie lietotāju darbību ievērojami neietekmēja. Antidempinga maksājumu saglabāšanas rezultātā lietotāju stāvoklis visticamāk nepasliktināsies.(101) Attiecīgajā periodā daži gredzenveida mehānismu ražotāji Kopienā savus ražošanas apjomus samazināja vai slēdza savas rūpnīcas. Atsevišķos gadījumos tie pārcēla vai paplašināja savas ražošanas jaudas Kopienas ārpusē, galvenokārt Austrumeiropas valstīs. Šo lietotāju rīcības iemesli galvenokārt tika pamatoti ar darbaspēka izmaksu pārmaiņām un šo valstu tuvumu Kopienas tirgum un ar šo valstu iespējām 2004. gada 1. maijā kļūt par Eiropas Savienības dalībvalstīm. Kopienas rūpniecības nozares tirgoto GM cenas ir samazinājušās, un ir bijuši pieejami zemas cenas GM Indijas, Indonēzijas un Taizemes izcelsmes importa ražotāju sūtījumi, kam attiecīgajā periodā nav piemēroti antidempinga maksājumi.(102) Ir jāuzsver, ka, ja Kopienas rūpniecības nozare pārstātu eksistēt, lietotāji kļūtu gandrīz pilnībā atkarīgi no ĶTR izcelsmes importa un/ vai no citu valstu Ķīnas ražotāju meitas uzņēmumu importa. Šajā brīdī Ķīnas eksporta ražotājiem būtu motivācija ievērojami palielināt cenas tirgos ārpus ĶTR, kas nopietni apdraudētu lietotāju nozaru konkurētspēju. Kopienas rūpniecības nozare nav ieinteresēta sastapties ar cenu politiku, kas veicinātu Kopienas gredzenveida mehānismu ražošanas likvidāciju, jo tad šie ražojumi būs daudz vājākā pozīcijā, konkurējot ārpus Kopienas ar Ķīnas eksporta ražotājiem un to meitas uzņēmumiem.(103) Ja antidempinga maksājumi tiks atjaunoti, tiks nodrošināti arī citi piegādes avoti. Ir vērts atzīmēt, ka pašreizējie antidempinga maksājumi attiecībā uz ĶTR izcelsmes importu neradīja GM importa iztrūkumu Kopienas tirgū.5. Pretējā virziena rūpniecības intereses(104) Tērauda stiepļu un lokšņu piegādātāji Kopienas rūpniecības nozarei pārdod nelielu daļu no sava saražotā apjoma un, pašus par sevi, tos šīs prāvas rezultāti neietekmē. Neviens no tiem sevi nedarīja zināmu kā ieinteresēto pusi.6. Konkurence un deformētās tirdzniecības efekts(105) Par iespējamo antidempinga maksājumu termiņa beigu ietekmi uz konkurenci Kopienas iekšienē, ir jāatzīmē, ka ir tikai daži RM pasaules mēroga ražotāji, kas lielākoties ir Ķīnas vai Ķīnas kontrolēti eksporta ražotāji. Atlikušo dažu ražotāju pazušana, kas nav Ķīnas uzņēmumu kontrolēti ražotāji, tādējādi radīs negatīvu ietekmi uz konkurenci Kopienas iekšienē.7. Slēdziens par Kopienas interesēm(106) Ņemot vērā iepriekš minētos apstākļus un apsvērumus, jāsecina, ka neeksistē nepārvarami iemesli pret pašreizējo antidempinga maksājumu saglabāšanu.H. ANTIDEMPINGA MAKSĀJUMI(107) Saskaņā ar iepriekš minēto, tiek apsvērts, ka ir jāsaglabā ar Padomes Regulu (EK) Nr. 119/97, kurā jaunākie grozījumi izdarīti ar Padomes Regulu (EK) Nr. 2100/2000, pamatregulas 11. panta 2. un 6. punktā paredzētajos nosacījumos iekļautie antidempinga maksājumi ĶTR izcelsmes GM importam.(108) Tā iemesla dēļ, ka izmeklēšana aizņēma ilgu laiku, par pareizu tiek uzskatīts noteikt antidempinga maksājumu termiņu uz četriem gadiem,IR PIEŅĒMUSI ŠO REGULU:1. pants1. Noteiktiem Ķīnas Tautas Republikas izcelsmes gredzenveida mehānismiem, kas pašlaik tiek klasificēti ar KN kodu ex 8305 10 00, tiek piemērots galīgais antidempinga maksājums.Šajā regulā noteikts, ka gredzenveida mehānismus veido divas taisnstūra tērauda plāksnes vai stieples ar vismaz četriem pusgredzeniem, kas izgatavoti no tērauda plāksnēm piestiprinātas tērauda stieples un kurus satur tērauda virsma. Tos var atvērt vai nu, atvelkot pusgredzenus vienu no otra, vai arī ar šim mehānismam piestiprināta neliela tērauda atsperes mehānisma palīdzību.2. Galīgo antidempinga maksājumu apjoms, kas piemērojams neto, ārpus Kopienas teritorijas brīvi noteiktajai cenai pirms nodevas atskaitīšanas, ir šāds:(a) mehānismiem ar 17 un 23 gredzeniem (TARIC kodi: 8305 10 00 21, 8305 10 00 22 un 8305 10 00 29), maksājuma apjoms ir vienāds ar starpību starp minimālo importa cenu 325 eiro apmērā uz 1000 vienībām un ārpus Kopienas teritorijas brīvi noteikto cenu pirms maksājuma atskaitīšanas;(b) mehānismiem, kas nav ar 17 un 23 gredzeniem (TARIC kodi: 8305 10 00 11, 8305 10 00 12 un 8305 10 00 19)+++++ TABLE +++++Ja nav norādīts citādi, tiek piemēroti spēkā esošie antidempinga maksājumu noteikumi.2. pantsŠī antidempinga maksājums tiek noteikts uz četriem gadiem no šīs regulas spēkā stāšanās dienas.3. pantsŠī Regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē,Padomes vārdā -Priekšsēdētājs[1] OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 461/2004 (OV L 77, 13.3.2004., 12. lpp.).[2] OV L 22, 24.1.1997., 1. lpp.[3] OV L 250, 5.10.2000., 1. lpp.[4] OV L 150, 8.6.2002., 1. un 17. lpp.[5] OV L 232, 1.7.2004., 1. lpp.[6] OV L 127, 29.4.2004., 67. lpp.[7] OV C 122, 25.4.2001., 2. lpp.[8] OV C 21, 24.1.2002., 25. lpp.[9] Dati ir sniegti indeksa rādītājos (1998 = 100) vai diapazonā gadījumos, kad jāsaglabā konfidencialitāte.